​ØVELSE - TERMOHALIN CIRKULATION 
1. Formål
At få forståelse for, hvad det vil sige at anvende modeller som del af en metode til at opnå ny viden inden for naturvidenskab OG at få indblik i, hvordan Grønlandspumpen og termohalin cirkulation fungerer.

2. Hypotese
Opstil en hypotese til forsøgsopstillingerne, efter du har læst fremgangsmåden igennem, men før du udfører forsøgene.
Opstilling 1: 
Opstilling 2:
Opstilling 3:

3. Materialer
· Et cirkulationskar med skillevæg
· Postevand (koldt og varmt vha elkedel)
· Frugtfarver til at farve vandet med
· Salt

4. Fremgangsmåde... husk hypoteser i punkt 2
Opstilling 1 – kontrol
1. Fyld cirkulationskarret halvt op med vand.
2. Isæt skillevæggen. 
3. Tilfør lidt rød farve i vandet i karrets ene halvdel og rør det rundt så farven fordeler sig jævnt. 
4. Lad vandet falde til ro.
5. Træk meget forsigtigt skillevæggen op. 
6. Notér, fotografér eller tegn hvordan vandet fra de to halvdele af karret fordeler sig.
7. Sæt skillevæggen tilbage igen
8. Gå videre til opstilling 2

Opstilling 2 – vandets temperatur
1. Fyld koldt vand i den ene halvdel og varmt vand i den anden RØDE halvdel. Det skal gøres samtidigt og med lige meget vand i hver side.
2. Lad vandet falde til ro. 
3. Træk nu meget forsigtigt skillevæggen op. 
4. Notér, fotografér eller tegn hvordan vandet fra de to halvdele af karret fordeler sig.
5. Sæt skillevæggen tilbage igen.

Opstilling 3 – vandets salinitet
1. Træk skillevæggen op.
2. Omrør begge halvdele så varmen/kulden fordeler sig jævnt.
3. Sæt skillevæggen tilbage igen.
4. Kom lidt blå farve og 1 teskefuld salt i den ene halvdel, omrør til saltet er opløst.
5. Lad vandet falde til ro
6. Træk nu meget forsigtigt skillevæggen op. 
7. Notér, fotografér eller tegn hvordan vandet fra de to halvdele af karret fordeler sig.
5. Resultater
[bookmark: _gjdgxs]Opstilling 1-2-3: Dokumentér dine observationer (beskriv/tegn/tag billeder).
a) Notér fejlkilder og/eller usikkerheder ved forsøgene.
b) Beskriv om dine hypoteser umiddelbart kan bekræftes eller må forkastes.
c) Beskriv kort hvordan temperaturen og saliniteten påvirker vandets densitet (din konklusion).

6. Opgaver
a) Hvad skal kontrolforsøget bruges til?
b) Hvordan kan forsøgene bruges til at forklare eksistensen af Grønlandspumpen (nedsynkningsområdet ved Østgrønland) og det globale system af overflade- og dybhavsstrømme ?
c) Hvordan påvirker en reduceret dannelse af havis i Arktis den termohaline cirkulation?
d) Hvordan påvirker afsmeltning af den grønlandske indlandsis den termohaline cirkulation?

